

Κθ35οη: 8ί9Β 
(βΓη&θύύθεΙ) 

Ι.οο3ΐίοη: ΑοΊΘΓΐΛ ΕΙΙιηίΚο 
Τγρ09Γ3(ί0 I 


5535 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

13 Δεκεμβρίου 2013 


ΑΠΟΦΑΣΕΙ Σ 

Αριθμ. 63268 

Ακύρωση της υπ’ αριθμ. 37913/8888/8-8-2013 απόφασης 
της Γεν. Γραμματέως της Αποκεντρωμένης Διοίκη¬ 
σης Αιγαίου (ΑΑΠ 307). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του ν.δ/τος της 17-7/16-8-1923 «Περί 
σχεδίων πόλεων κ.λπ.» (Α' 228) όπως τροποποιήθηκαν 
μεταγενέστερα και ισχύουν και ειδικότερα του άρθρου 
20 αυτού όπως αυτό αποδίδεται στο άρθρο 411 του 
Κώδικα Βασικής Πολεοδομικής νομοθεσίας (Κ.Β. Π.Ν.) 
που κυρώθηκε με το άρθρο μόνο του από 14-7-1999 
π.δ/τος (Δ' 580). 

2. Τις διατάξεις του άρθρου 8 του Ν. 3200/1955 «Περί 
Διοικητικής Αποκεντρώσεως» (Α' 97) σε συνδυασμό με 
τις διατάξεις του άρθρου 1 παρ. 2 του Ν. 2503/1997 «Δι¬ 
οίκηση, οργάνωση, στελέχωση της Περιφέρειας κ.λπ.» 
(Α' 107). 

3. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (Α' 87). 

4. Τις διατάξεις της υπ’ αριθμ. οικ. 12123/25-2-2013 
απόφασης του Υπουργού και του Αναπληρωτή Υπουρ¬ 
γού Περιβάλλοντος Ενέργειας και Κλιματικής Αλλαγής 
«Εξουσιοδότηση υπογραφής «Με εντολή Υπουργού» του 
Υπουργού και «Με εντολή Αναπληρωτή Υπουργού» του 
Αναπληρωτή Υπουργού Περιβάλλοντος Ενέργειας και 
Κλιματικής Αλλαγής στους Γενικούς και Ειδικούς Γραμ- 
ματείς κ.λπ. (Β' 499). 

5. Την υπ’ αριθμ. 37913/8888/8-8-2013 απόφαση της 
Γενικής Γραμματέως της Αποκεντρωμένης Διοίκησης 
Αιγαίου «Αναγνώριση τμήματος οδού ως προϋφισταμέ- 
νου του 1923, σε εκτός σχεδίου περιοχή Δήμου Πάρου 
διερχόμενης έμπροσθεν των ιδιοκτησιών των Κρητικού 

Σταύρου του Στεφάνου» (Α.Α.Π. 307). 

6. Την από 12-9-2013 αίτηση οφειλόμενης νόμιμης 
ενέργειας του Σταύρου Κρητικού του Δεμενέγου που 
διαβιβάσθηκε από την Αποκ/νη Διοίκηση Αιγαίου στο 
ΥΠΕΚΑ (αριθμ. πρωτ. 56753/14-10-2013) για να κριθεί ως 
προσφυγή νομιμότητας κατά της στο στοιχείο 5 απο- 


φάσεως ενώπιον του Υπουργού κατ’ άρθρο 8 Ν. 3200/55, 
όπως ισχύει ως και το από 4-11-2013 υπόμνημα του ίδιου. 

Με την προσβαλλόμενη απόφαση αναγνωρίσθηκε ως 
προϋφιστάμενο του έτους 1923 το τμήμα οδού σε εκτός 
σχεδίου περιοχή στη θέση «Στρούμπουλος Λαγκάδα» 
δήμου Πάρου Ν. Κυκλάδων όπως αυτή περιγράφεται και 
φαίνεται στο συνημμένο απόσπασμα χάρτη της Γ.Υ.Σ. 
σε κλίμακα 1:5.000. 

Κατ’ άρθρο 8 Ν. 3200/55, όπως ισχύει πας ενδιαφερό¬ 
μενος δύναται να ασκήσει προσφυγή κατ’ αποφάσεων 
των Γ εν. Γ ραμματέων των Αποκεντρωμένων Διοικήσεων 
(Ν. 2503/1997 άρθρο 1 παρ. 2) μόνο για παράβαση νόμου. 

Όπως έχει κριθεί, με τις διατάξεις του άρθρου 411 του 
Κώδικα Βασικής Πολεοδομικής Νομοθεσίας (Κ.Β.Π.Ν.) 
με το οποίο αποδίδεται το άρθρο 20 ν.δ/τος της 
17-7-1923 οι οποίες αποσκοπούν στην παρεμπόδιση της 
δημιουργίας ιδιωτικών σχεδίων ρυμοτομίας απαγορεύ¬ 
εται να σχηματίζονται εντός των σχεδίων πόλεων κοι¬ 
νόχρηστοι χώροι από ιδιωτική βούληση. Κατ’ εξαίρεση 
, όμως από τον κανόνα αυτό ο νομοθέτης ανέχεται τη 
διατήρηση κοινόχρηστων χώρων που δημιουργήθηκαν 
με ιδιωτική βούληση πριν από την έναρξη της ισχύ¬ 
ος του παραπάνω άρθρου, δηλ. πριν από την 16-1-1924 
(β.δ/γμα από 4-1-1924, (Α' 8). Οι κοινόχρηστοι αυτοί χώ¬ 
ροι αναγνωρίζονται ως υφιστάμενοι, για την εφαρμογή 
γενικώς της πολεοδομικής νομοθεσίας, παράλληλα με 
τους προβλεπόμενους από το οικείο ρυμοτομικό σχέ¬ 
διο, έως ότου καταργηθούν με τη νόμιμη διαδικασία, 
ενώ με την παράγραφο 4 του ίδιου άρθρου θεσπίζεται 
αρμοδιότητα του Υπουργού ΠΕΧΩΔΕ (μεταγενέστερα 
του Νομάρχη και ήδη του Περιφερειάρχη σύμφωνα με 
το άρθρο 283 παρ. 3 Ν. 3852/2010) να διαπιστώνει, μετά 
τη γνώμη του αρμοδίου Συμβουλίου, κατά πόσον εδα¬ 
φική λωρίδα έχει πράγματι αφεθεί στην κοινή χρήση, 
πριν από την παραπάνω ημερομηνία (Σ.τ.Ε. 497/2013, 
3180/2008, 2396/2008, 966/2006 κ.α.). 

Στην προκειμένη περίπτωση, ανεξαρτήτως της αρ¬ 
μοδιότητας της Γεν. Γραμματέως της Αποκ/νης Διοί¬ 
κησης Αιγαίου για την έκδοση της προσβαλλόμενης 
απόφασης κατ’ άρθρο 20 παρ. 4 ν.δ/τος της 17-7-1923 
σύμφωνα με όσα ανωτέρω αναπτύχθηκαν (πρβλ. εγκ. 
6/2011) ο αϊτών την ακύρωση της προσβαλλόμενης από¬ 
φασης επικαλείται την παραβίαση του δικαιώματος 
ακροάσεως κατ’ άρθρο 20 παρ. 2 Συντ. 1975 ως και του 
άρθρου 6 Ν. 2690/1999 αφού ουδέποτε εκλήθη κατά 

τη διάρκεια της διαδικασίας να προβάλει τους ισχυρι¬ 
σμούς του λαμβανομένης υπόψη της υφιστάμενης και 
σε γνώση της Διοίκησης (βλ. απόφ. 1/12 Εισαγγελ. Πρω¬ 
τοδικών Σύρου, Ειρην. Πάρου 23/2005) αντιδικίας μεταξύ 
των επισπευσάντων την έκδοση της προσβαλλόμενης 
απόφασης και του παρόντος αιτούντος ενώπιον των 
δικαστηρίων. 

Επειδή, ο προβαλλόμενος ισχυρισμός σύμφωνα με τα 
αποσταλέντα στοιχεία του φακέλου κρίνεται βάσιμος 
καθότι δεν προκύπτει ότι κατά την εξέταση από το 
αρμόδιο όργανο του ζητήματος εάν το επίδικο εδαφι¬ 
κό τμήμα είχε αφεθεί στην κοινή χρήση πριν από τις 
16-1-1924 κλήθηκε από τη Διοίκηση ο αϊτών την ακύρωση 
της προσβαλλόμενης απόφασης (σχετ. τα υπ' αριθμ. 
οικ. 31813/42/26-6-2013, 37831/8033/18-9-2012, οικ. 4988/ 
1540/29-1-2013 έγγραφα) όπως εμφαίνεται και στην 
υπ’ αριθμ. 25532/6386/4-6-2013 εισήγηση της αρμόδιας 
Δ/νσης Περ/ντος και Χωρικού Σχεδιασμού προς το ΣΥ- 
ΠΟΘΑ για γνωμοδότηση. 


Επειδή μετά τα ανωτέρω η προσβαλλόμενη απόφαση 
είναι ακυρωτέα για παραβίαση του δικαιώματος ακροά- 
σεως κατ’ άρθρο 20 αρ. 2 Συντ. 1975 και 6 Ν. 2690/1999. 

Επειδή διαπιστώθηκε παράβαση νόμου της προσβαλ¬ 
λόμενης απόφασης κατ’ άρθρο 8 Ν. 3200/55, όπως ισχύει. 

Γί αυτό αποφασίζουμε: 

1. Γίνεται δεκτή η από 12-9-2013 αίτηση οφειλόμενης 
νόμιμης ενέργειας που κρίθηκε ως προσφυγή κατ’ άρ¬ 
θρο 8 Ν. 3200/55, όπως ισχύει, του Σταύρου Κρητικού 
του Δεμενέγου. 

2. Ακυρώνεται η υπ’ αριθμ. 37913/8888/8-8-2013 από¬ 
φαση της Γεν. Γραμματέως της Αποκεντρωμένης Διοί¬ 
κησης Αιγαίου (Α.Α.Π. 307) κατά το σκεπτικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2013 

Με εντολή Υπουργού 
Η Γ ενική Γ ραμματέας 
ΚΩΝΣΤΑΝΤΙΝΑ ΓΙΑΝΝΑΚΟΠΟΥΛΟΥ 

